Minstens 5 sterf in skietery by kerk | Maroela Media
Van die verdagtes wat reeds in hegtenis geneem is. Foto: SAPD
Die polisie is op die toneel by die International Pentecostal Holiness Church in Zuurbekom aan die Wes-Rand waar 'n skietery reeds tot die dood van minstens vyf mense gelei het en 'n gyselaarsdrama nou glo ontvou het.
Volgens die polisie is beamptes vroegoggend van 'n gyselaarsdrama en skietery by die kerk in kennis gestel.
"Die toneel is steeds aktief en gyselaar-onderhandelaars van die polisie is op die toneel besig," het die polisie gesê.
'n Totaal van 30 verdagtes is reeds in hegtenis geneem en daar is op meer as 25 vuurwapens beslag gelê.
Daar was in November 2018 ook 'n skietvoorval by die kerk waarin minstens drie mense beseer is. Daar heers glo onmin oor die kerk se leierskap en geld.
Van die vuurwapens waarop beslag gelê is. Foto: SAPD
"Onmin oor die kerk se leierskap en geld". Geld, geld, geld: wanneer gaan kerkleiers eendag ophou om so behep met geld te wees?
My gooiste……is daar kerke in SA wat meer korrup is as die ANC? Drink petrol, soen slange, bring die dooies weer tot lewe. Is daar nie 'n kerk leier in SA wat vir ons kan se waaneer die ANC eendag gaan voertsak nie! Ek sal hom volg, en baie geld gee!